Panama Rayo

Panama Rayo (oik. Teemu Vähäsarja, s. 16. tammikuuta 1977 Oulu) on suomalainen rullalautailija, rap-artisti ja tuottaja.
Ura.
1990-luvulla Panama Rayo toimi pääasiassa tuottajana ja teki biittejä muun muassa Leijonalle, Moneylle, Sopalle ja lukuisille muille oululaisille artisteille.
Panama Rayo on ollut mukana vuodesta 2005 mustaa huumoria sisältävässä K.G.B Kaukovainio -projektissa, joka herätti runsaasti keskustelua internetissä julkaisemalla dissejä niin Majakasta kuin Serestäkin. Videot ovat keränneet miljoonia katsojia YouTubessa ja albumeita on myyty tuhansia kappaleita.
Vuonna 2005 Panama Rayo muodosti dance/rap-kokoonpanon Asbesti All Stars yhdessä Temben ja Konala Cartellin Veejayn kanssa. Yhtyeen kappale "Siellä lepää" valittiin Oulun Kärppien viralliseksi kannatuskappaleeksi. Yhtye julkaisi myös toisen "Raksila huutaa" kappaleen.
Myöhemmin K.G.B Kaukovainion pohjalta Panama Rayo loi huumoripainotteisen rap-hahmon nimeltä Puukko-Allu, joka nousi nopeasti suosituksi internetissä ja rap-piireissä. Puukko-Allu on kuvitteellinen hahmo, jonka tarkoitus on parodioida suomalaista lähiötä. Vuonna 2008 julkaistiin Puukko-Allun ensimmäinen virallinen studioalbumi "Tuhansien lääkkeiden ja lärvien maa" PuukkoAllu.com-nettikauppaan. Levyllä esiintyvät K.G.B.-jengistä tutut Mehmed, Jääkarhu-Make, Tuupo, Hepo-Reko, Lefa, Ipiza ja Puoskari. Levyä on myyty tähän mennessä yli 6000 kappaletta.
Tammikuussa 2010 Panama Rayo julkaisi Kuuro Koiran kanssa 7 kappaleen "Vuosien varrelta" -yhteis-EP:n, jolla oli Rayon ja Kuuro Koiran yhteistuotantoa vuosilta 2005–2009. EP:llä vierailivat Efta, Jantteri ja Leijona.
Panama Rayo on tuottanut useiden suomiräppäreiden albumeita, näistä tunnetuimpina Hannibal &amp; Soppa sekä Steen1. Rayon tunnetuimpana teoksena pidetään yleisesti Julma-Henri &amp; Syrjäytyneiden "Al-Qaida Finlandia", joka toi oululaisen rap-musiikin laajempaan tietoisuuteen. Rayo tuotti myös Julma-Henrin seuraavan julkaisun, mixtapen "SRJTNT vol. 1", jolta löytyy lisäksi Haittavaikutuksen kappaleita.
Toukokuussa 2011 Panama Rayo tuotti Retaleen "Mindfuck" -debyyttialbumin kokonaisuudessaan. Rayo ohjasi myös videon albumin kappaleeseen "Prepaidjäbä". Myöhemmin vuoden 2011 alussa julkaistiin Haittavaikutuksen debyyttialbumi "Oma lehmä ojassa", jonka tuotannosta vastasivat Panama Rayo sekä Efta. Samoihin aikoihin ilmestyi myös Puukko-Allun "Euroviisu EP", jolla kuultiin Retaletta, Herra Soppaa ja Aabram Kylmää. Loppuvuodesta 2011 julkaistiin Panama Rayon tuottama Herra Sopan "LP"-levy, jota oli työstetty vuodesta 2002. Joulukuussa 2011 Rayo laittoi myyntiin Facebookissa "Remixes and Beats/Remix Boom Vol.1" levyn, jolla oli kuultavissa beat samplereita ja erilaisia muita biittejä vuosien varrelta.
Vuoden 2012 alussa Panama Rayo julkaisi "Ei Kelepaa! / HCR-Kokoelma" -levyn, joka sisälsi vuosina 2001–2010 työstettyjä kappaleita ja biittejä, joille ei löytynyt käyttöä.
Vuonna 2009 Panama Rayo ilmoitti tehneensä levytyssopimuksen Karma Musiikin kanssa ja julkaisevansa "Unelmien käärmeidenpesä" -debyyttialbuminsa lähikuukausina. Panama Rayo kuitenkin erosi levy-yhtiöstä ja levy jäi julkaisematta. Vuonna 2012 Panama Rayo ilmoitti aloittavansa koko albumin työstämisen aivan alusta. Vuosina 2008-2013 levyltä on julkaistu kymmeniä satunnaisia kappaleita jakoon YouTubeen ja SoundCloudiin.
Alkuvuodesta 2014 Panama Rayo julkaisi instrumentaali-EP:n Boomdizzleen nimellä Raymond Biggs. Hän esiintyi samana vuonna Radiopuhelimet-yhtyeen musiikkividossa "Smäidä". 
Vuonna 2013 Panama Rayo alkoi tuottaa E.N.R.P:n, Hurtan, Dagger D:n sekä Eftan sooloalbumeita. Rayo tuotti E.N.R.P:n singlet "Taivas", "Liian isot puheet", "Pelko", "Erilainen lapsi" ja "Murha". Panama Rayo on tuottanut kappaleita myös Hurtan syksyllä 2014 julkaistavalle "Ville Vallaton" -albumille.
Vuonna 2014 Panama Rayo liittyi uuteen HV14 -yhtyeeseen, johon kuuluu Rayon lisäksi Efta ja Manager. Yhtye työstää debyyttialbumiaan. Albumilta on julkaistu singlet "Puhu tai vaikene", "Oletteko flipanneet?" ja "Pohjalla feat. E.N.R.P". Syksyllä 2014 Rayo tuotti amerikkalaiselle rap-artisti J Macille "Winning" ja "Freestyle" -singlet.
Vuonna 2015, toistaiseksi jäädyttävin vuosi (lyhytsoittojen tai pitkäsoittojen saralla), KTR teki comebackin Oulun lähistöön ja Panama Rayon studio taas kuumaksi. Yhteisymmärryksen löydyttyä helposti, KTR sai Panama Rayon taas tuottajan, sekä, Räppärin melkein uskoon, ja syntyi yhdessä albumi "08-CORPORATION", niukalla 5:n kappaleen tarjonnalla, joissa mukana myös "Dee Won" englanninkielisenä räppärinä sekä "Liikalesti". Ohessa KTR julkaisi myös kaksi muuta soolokappaletta Panama Rayo tuottajanaan. Kappaleita, syntyykö jatkossa(?), ei toistaiseksi ole kuulunut mitään. Mutta kansan jännittäessä, tuleeko sieltä vielä lisää, se on jäänyt kaikkien kummastukseksi. Panama Rayo ja kumppanit ovat myös kuvanneet ihmisten oikeuksien ja mielenterveystyön tukemiseksi historiallista videota.
Haittavaikutus.
Panama Rayo tunnetaan rap-yhtye Haittavaikutuksen yhtenä perustajajäsenenä. Yhtye perustettiin vuonna 2005 ja siihen kuului alun perin Panama Rayon lisäksi Efta ja Kuuro Koira, joka kuitenkin erosi yhtyeestä vuonna 2011 debyyttilevyn jälkeen. Myöhemmin kokoonpanoon liittyi Jantteri, joka erotettiin yhtyeestä vuonna 2012. Tämän jälkeen yhtyeeseen kuului vuosina 2013-2014 myös E.N.R.P, joka kuitenkin erosi yhtyeestä vuonna 2014.
Yhtye julkaisi vuonna 2007 kuuden kappaleen Netti-EP:n ja vuonna 2011 debyyttialbuminsa "Oma lehmä ojassa". Toinen albumi "Hyydy itse" oli tekeillä, ja siltä julkaistiin ensimmäinen "Pane vastaan" musiikkivideo huhtikuussa 2013. Toinen musiikkivideo kappaleesta "Kosto" julkaistiin lokakuussa. Ensimmäinen virallinen singlelohkaisu "Itsensä vihollinen (feat. Steen1)" piti julkaista talven 2013 aikana. Maaliskuussa 2014 E.N.R.P erosi Haittavaikutuksesta ja yhtyeen toiminta on tauolla.